Քեթրին Հելմոնդ

Քթտրին Մարի Հելմոնդ (անգլ.՝ Katherine Marie Helmond, հուլիսի 5, 1929(1929-07-05)[…], Գալվեսթոն, Տեխաս, ԱՄՆ - փետրվարի 23, 2019(2019-02-23), Լոս Անջելես, Կալիֆոռնիա, ԱՄՆ), ամերիկացի թատրոնի և կինոյի դերասանուհի, հաջողության է հասել շնորհիվ իր զանազան գրոտեսկային դերերով։ Իր կարիերայի ընթացքում Հելմոնդն արժանացել է «Ոսկե Գլոբուս» մրցանակին, յոթ անգամ առաջադրվել է Էմմի մրցանակի և երկու անգամ՝ Թոնի թատերական մրցանակի համար։ Նա առավել հայտնի է «Օճառը», «Ո՞վ է այստեղ առաջնորդ», «Մարզիչը», «Բոլորը սիրում են Ռեյմոնդին» սիթքոմներից։


== Կյանքը և կարիերան ==
Հելմոնդը ծնվել է Գալվեսթոնում (նահանգ Տեքսաս)։ Նա իր դերասանական կարիերան  սկսել է տեղական բեմի վրա, այնուհետև տեղափոխվել է Հարավային Կարոլինա, որտեղ կրթությունը շարունակել է Բոբ Ջոնսի համալսարանում։ 1950 թվականին նա տեղափոխվել է Նյու Յորք, որտեղ սկսել է հանդես գալ թատերական բեմում։ 1972 թվականին կատարել է իր առաջնելույթը «Քուլա բնից» Էպիզոդում։
1973 թվականին Հելմոնդը առաջադրվել է Թոնի մրցանակի, «Մեծ Աստված Բրաունը» բրոդվեյական պիեսում դերի համար։ Դրանից հետո նա հայտնվել է «Գինդերբուրգը» ֆիլմում։ Սկսած 1977 թվականից մինչև 1981 թվականը նա նկարահանվել է նորարարական կատակերգական «Օճառ» սերիալում, որտեղ մարմնավորել է գլխավոր դերակատար Քետրին Դեյմոնի դերը»։ Հիսուն տարեկան հասակում, Հելմոնդը մարմնավորել է սեռական բռնության ենթարկվված գլխավոր հերոսուհու դերը, որն առաջինն էր հեռուստատեսության պատմության մեջ։ Այդ դերի շնորհիվ նա 1981 թվականին արժանացել է «Ոսկե գլոբուս» մրցանակին, ինչպես նաև չորս անգամ անընդմեջ առաջադրվել է «Էմմի» մրցանակի, լավագույն կնոջ դեր կատակերգական հեռուստասերիալում սկսած 1978 թվականից մինչև 1981 թվականը։ Շոուի ավարտից հետո Հելմոնդին տրվեց մեկ այլ սեռական առաջադեմ դեր, «Ո՞վ է այստեղ առաջնորդ» սիթքոմում, որտեղ նա մարմնավորել է մայր Ջուդիտ Լայթի դերը։ Շոուն հեռարձակվել է սկսած 1984 թվականից մինչև 1992 թվականը, ունի 196 Էպիզոդ, իսկ քննադատների կարծիքով Հելմոնդը  բեմում գլխավորն էր։ Այդ դերի շնորհիվ նա 1989 թվականին նորից արժանացել է մեկ «Ոսկե գլոբուս» և երկու անգամ առաջադրվել է Էմմի մրցանակի համար երկրորդ պլանի լավագույն կնոջ դեր կատակերգական հեռուստասերիալում։

1980 թվականին, հեռուստատեսության հաջողությունից հետո, Հելմոնդը մեծ էկրանին Խաղացել է մի քանի կարևոր դերեր։ Նա նույնիսկ խաղացել է մայր Գոլդի Հոունի դերում «Նավից դուրսը» (1987) կատակերգությունում և առաջադրվել է «Սատուրն» մրցանակին «Լորդուհին սպիտակի մեջ»(1988) ֆիլմի գլխավոր դերի համար։
«Ո՞վ է այստեղ առաջնորդ» սիթքոմն ավարտելուց հետո Հելմոնդը շարունակել է հանդես գալ ֆիլմերում, հիմնականում մարմնավորելով երկրորդական դերեր։ 1995-1997 թվականներին նկարահանվել է ևս մեկ՝ «Մարզիչը» սիթքոմում, մարմնավորելով ֆուտբոլային ակումբի տարօրինակ տիրուհու դերը։ 1998 թվականին հայտնվել է Թերի Գիլիամի «Ահն ու ատելությունը Լաս Վեգասում» ֆիլմում, իսկ սկսած 1996 թվականից մինչև 2004 թվականը հայտնվել է «Բոլորը սիրում են Ռեյմոնդին» սիթքոմում։ 2002 թվականին իր դերի համար նա առաջադրվել է «Էմմի» մրցանակի համար։ Հաջորդ տարի սկսել է հազվադեպ հայտնվել է հեռուստատեսությամբ, իսկ 2011 թվականին նկարահանվել է «Իրական արյուն» էպիզոդում։


== Ֆիլմագրություն ==
Գինին առավոտյան (1955)
Հավատացեք ինձ 1971)
Հիվանդանոց (1971)
Գինդերբուրգ (1975)
Ընտանեկան դավադրություն (1976)
Երիտասարդը ծովային հետևազորից (1976)
Ավազակների ժամանակը (1981)
Բրազիլիա (1985)
Նավից դուրս (1987)
Լորդուհին սպիտակի մեջ (1988)
Մանկ Զետերլենդի նշումները (1992)
Ամորե! (1993)
Լրտեսը ներսում(1996)
«Ահն ու ատելությունը Լաս Վեգասում» (1998)
Սև անցք (2002)
Բեթհովեն 5 (2003)
Ձեռնասայլակը (2006)
Ձեռնասայլակը 2 (2011)
Աշխատակից (2011)


== Ծանոթագրություններ ==